|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****AK. ΕΤΩΝ 2024-2025, 2025-2026 και 2026-2027** |
| **ΤΜΗΜΑ ΓΕΩΠΟΝΙΑΣ (ΠΡΩΗΝ ΓΕΩΠΟΝΙΑΣ ΑΜΑΛΙΑΔΑΣ)** |
| **Υπεύθυνος Πρακτικής Άσκησης:** *Ειρήνη Καραναστάση* |  |
| **Email:** | *ekaranastasi@upatras.gr* |  |
|  |  | **25 Φεβρουαρίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού, 60 φοιτητές/τριες που βρίσκονται στο 8ο εξάμηνο ή μεταγενέστερο, θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με αντικείμενα των Γεωπονικών Επιστημών σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **τρεις** (3) **συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-06- 2025 |
| **Ημερομηνία λήξης περιόδου Πρακτικής Άσκησης:** | 30-09-2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **25/02/2025 έως 07/03/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Ειρήνη Καραναστάση, Αναπλ. Καθηγήτρια (Υπεύθυνος Πρακτικής Άσκησης) (Πρόεδρος)
2. Παναγιώτης Κανάτας, Επίκ. Καθηγήτρια (Γραμματέας)
3. Γεώργιος Λυκοκανέλλος, Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **25/02/2025** | Δημοσιοποίηση ανακοίνωσης |
| **07/03/2025** | Λήξη προθεσμίας υποβολής αίτησης συμμετοχής |
| **01/06/2025** | Έναρξη Περιόδου Προγράμματος Πρακτικής Άσκησης |
| **30/09/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (geoponia@upatras.gr και θέμα «Αίτηση για την Πρακτική Άσκηση») :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος: https://agriculture.upatras.gr/
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Στην περίπτωση που οι διαθέσιμες θέσεις είναι λιγότερες από τις αιτήσεις των ενδιαφερόμενων φοιτητών/τριών, τότε εφαρμόζονται τα παρακάτω κριτήρια επιλογής είναι:

1. Αριθμός μαθημάτων που έχει εξεταστεί επιτυχώς ο φοιτητής με την ολοκλήρωση της επαναληπτικής περιόδου του Σεπτεμβρίου

2. Συνολικός Αριθμός μαθημάτων για τη λήψη Πτυχίου

3. Μέσος όρος Βαθμολογίας των μαθημάτων που έχει εξεταστεί επιτυχώς

4. Μέγιστος Μέσος όρος Βαθμολογίας που μπορεί να επιτευχθεί

και εφαρμόζεται ο αλγόριθμος [(1)/(2)\*100]\*0,5 + [(3)/(4)\*100]\*0,5.

Σε περίπτωση ισοβαθμίας, τα κριτήρια επιλογής είναι (i) ο μέσος όρος βαθμολογίας και (ii) το πλήθος των μαθημάτων που έχει εξεταστεί επιτυχώς. Σε περίπτωση νέας ισοβαθμίας γίνεται κλήρωση.

Οι φοιτητές με αναπηρία και ειδικές εκπαιδευτικές ανάγκες προηγούνται της διαδικασίας και για την μεταξύ τους κατάταξη ακολουθούν τον ίδιο αλγόριθμο αξιολόγησης, όπως περιγράφεται παραπάνω.

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος Γεωπονίας, οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος Γεωπονίας (geoponia@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος:  [https://agriculture.upatras.gr/](http://www...........upatras.gr/),
* και θα τοιχοκολληθεί στη Γραμματεία του Τμήματος

**H Υπεύθυνη Πρακτικής Άσκησης**του Τμήματος Γεωπονίας Ειρήνη Καραναστάση

Αναπλ. Καθηγήτρια